John Milnor
John Milnor er en amerikansk matematiker. Han var professor ved Institute for Advanced Study i Princeton 1970-89 og siden da ved State University of New York at Stony Brook. John Milnor har leveret banebrydende arbejder i algebraisk topologi og differentialtopologi, et nyt felt, som blev født, da han i 1956 påviste eksistensen af mere end én differentiabel struktur på den syvdimensionale kugleflade.
John Milnor modtog i 1962 Fields-medaljen for sine arbejder i topologi og i 2011 Abelprisen for sine opdagelser inden for topologi, geometri og algebra.